Publication: Magyar Közlöny
Issue: MK-2008-37 (Year: 2008, Number: 37)
Era: 2004-2010
Section: „H.3. A választási eljárásról szóló 1997. évi C. törvény hatálya alá tartozó választások
Paragraph Index: 488

1. § Különös figyelemmel arra, hogy – a KMKF tevékenysége elõsegítette a magyar– magyar kapcsolatok megerõsítését, a kárpát-medencei magyar közösségek választott képviselõi közötti párbeszédet; – Magyarország, Románia, Szlovákia és Szlovénia európai uniós csatlakozásával a magyarság nagy része az Unió polgárává vált; az utóbbi években felgyorsult Horvátország csatlakozási folyamata és megnyílt Szerbia távlati integrációs perspektívája is. Ennek következményeként az európai integrációs folyamat különbözõ szinteken és eltérõ fázisokban ma már a kárpátaljai magyarság kivételével a Kárpát-medence minden magyar közösségére kiterjed, ami új lehetõségeket és új eszközöket biztosít a nemzetpolitikai érdekérvényesítés számára; – az uniós csatlakozás teremtette új helyzet kihat az Országgyûlés határon túli kisebbségeket érintõ törvényalkotási tevékenységére is, ezért szükségessé válik a kárpát-medencei magyar közösségek választott képviselõi közötti együttmûködés megerõsítése; – a Kárpát-medencében élõ magyarság Európai Unión kívül élõ közösségeinek, valamint országainak integrációs törekvésének támogatása és ezen közösségek kapcsolattartásának megkönnyítése kiemelt jelentõségû, ami fokozott felelõsséget ró az Országgyûlésre, a KMKF-et az Országgyûlés saját állandó intézményének tekinti. * A határozatot az Országgyûlés a 2008. március 3-i ülésnapján fogadta el.

Source: https://magyarkozlony.hu/hivatalos-lapok/9be841b3552b2ed0836236b746aa02c7800393d5/dokumentumok/2b6af6786733c14db24a619a0e28cf7603f055b4/letoltes